open-index/open-wikipedia-markdown huggingface dataset:
23. vijek p. n. e.

**23. vijek p. n. e.** je vijek koji je započeo godine 2300. p. n. e. a završio godine 2201. p. n. e.

## Događaji
mini|250px|Ruševine piramidskog kompleksa Pepija II, monarha s najdužom vladavinom u pisanoj historiji.

*2334. p. n. e. - 2279. p. n. e. (kratka hronologija) Sargon Akadski osvaja Mezopotamiju.
*oko 2300. p. n. e. - Počelo bronzano doba.
*oko 2300. p. n. e. - Disk Enheduanne iz Ura, (savremeni Muqaiyir u Iraku) je napravljen. Danas se nalazi u Muzeju arheologije i antrpologije Univerziteta Pennsylvanije u Philadelphiji.
*oko 2300. p. n. e. - 2200. p. n. e.; Glava čovjeka iz Ninive (suvremeni Kuyunjik u Iraku) je napravljena. Sada se nalazi u Iračkom muzeju u Baghdadu.
*2289. p. n. e.? - Pepi II Neferkare, monarh s najdužom vladavinom u historiji, umro je u dobi od 100 godina nakon 94 godine vladavine.
*oko 2285. p. n. e. - Enheduanna, vrhovna svećenica boga-mjeseca Nanne u Uru, je rođena.
*oko 2254. p. n. e. - 2218. p. n. e.; Napravljena Stela Naramsina. Danas je u Muzeju Louvre u Parizu.
* 2215. p. n. e. - Gutijska vojska se spušta s Gorja Zagros i tuže demoraliziranu akadsku vojsku. Zauzimaju Agade, prijestolnicu Akkada i potpuno ga uništavaju.

## Važne ličnosti
* Sargon Akadski, osnivač Akadskog carstva i najraniji tvorac imperije u poznatoj historiji.

## Reference 
## Vanjski linkovi
Ivan II, kralj Francuske

**Ivan II** (francuski: Jean II; 26. april 1319. - 8. april 1364.), poznatiji kao **Ivan Dobri** (francuski: Jean le Bon), je bio kralj Francuske od 1350. do 1364. godine. Smrt koja ja napokon stigla umornog  Filipa VI 22. augusta 1350. godine postavila ja na kraljevski položaj njegovog viteški raspoloženog sina Ivana II. Očev rat s Engleskom se nastavio gore nego što je iko mogao zamisliti. U drugoj bici za Poiters 19. septembra 1356. godine francuska vojska, koja je bila mnogobrojnija od engleske vojske, je katastrofalno potučena.

Iako samo po sebi nema velike razlike između ove vojne katastrofe i one deset godina ranije u bici za Kresi koju doživljava Filip VI posljedice su bile mnogo gore zbog zarobljavanja kralja Ivana II. S tako važnim zarobljenikom u rukama Englezi su zatražili otkupninu u visini dvogodišnjeg budžeta Francuske. Tokom njegovog četvorogodišnjeg zarobljeništva državom je upravljao trenutačni prijestolonasljednik, a budući kralj Karlo V. U dogovoru sklopljenom 1360. godine Ivan II se obvezao platiti otkupninu po povratku u Francusku. Kako poslije četiri godine skupljanja obećanu svotu nije uspio skupiti predao se 1364. godine Engleskoj samo da bi uskoro umro u zatvoreništvu. Naslijedio ga je sin Karlo V.

Kategorija:Kraljevi Francuske
Kategorija:Vojvode Burgundije
Kategorija:Grofovi Bulonje
Kategorija:Grofovi Overnje
Kategorija:Valojevci
Karlo VI, kralj Francuske

**Karlo VI** (francuski: Charles VI; 3. decembar 1368. - 21. oktobar 1422.), zvani **Ludi** (francuski: le Fou), je bio kralj Francuske od 1380. do smrti 1422. godine. Bio je član dinastije Valois. Karlo VI je sa samo 11 godina naslijedio tron usred Stogodišnjeg rata. Zbog toga je vladavina povjerena četvorici stričeva: Filipu II, vojvodi Burgundije; Ivanu, vojvodi Berryja; Luju I, vojvodi Anžuja i Luju II, vojvodi Bourbona. Iako je kraljevsko punoljetstvo fiksirano na 14 godina, vojvode su održavali svoju vladavinu sve dok Karlo nije preuzeo vlast u 21. godini.

Tokom vladavine njegovih stričeva, finansijski resursi kraljevstva, koje je mukotrpno sakupio njegov otac Karlo V, su bili prokockani radi lične dobiti vojvoda čiji su interesi često bili divergentni ili čak suprostavljeni. Kako je ispražnjena kraljevska blagajna, novi porezi su morali biti podignuti što je dovelo do nekoliko pobuna. Zbog toga je Karlo VI 1388. godine istjerao sve stričeve i vratio na vlast bivše savjetnike njegovog oca. Nakon toga, politički i ekonomski uslovi u kraljevstvu su se znatno popravili čime je Karlo zaradio epitet "Voljeni". Međutim, na putu za Brittany u augustu 1392. godine sa svojom vojskom u šumi kod Le Mansa, Karlo je odjednom bio ljut ubivši četiri viteza i skoro ubivši svog brata Luja I, vojvodu Orleansa. Od tada su njegovi napadi ludila postali češći i dugotrajniji. Tokom tih napada, on je imao iluzije vjerujući da je napravljen od stakla ili je negirao da ima ženu i djecu. Čak je i napadao svoje službenike kukajući da je ugrožen od neprijatelja. Međutim, bilo je intervala od nekoliko mjeseci u kojima je bio relativno normalan. Ipak, pošto nije mogao da se koncentriše ili donosi odluke, politička moć su mu oduzeli krvni kneževi, što je izazvalo mnoge sukobe u Francuskoj.

Tako se razvila žestoka borba za vlast između kraljevog brata Luja I, vojvode Orleansa i sina Filipa II Ivana Neustrašivog, vojvode Burgundije. Kada je Ivan podstakao ubistvo Luja u novembru 1407. godine, sukob se pretvorio u građanski rat između Armagnaca (pristalica dinastije Valois) i Burgundinaca. Ivan je ponudio velike dijelove Francuske engleskom kralju Henriku V, koji je još bio u ratu sa dinastijom Valois, u zamjenu za njegovu podršku. Nakon atentata na Ivana Neustrašivog, njegov sin Filip Dobri je natjerao Karla VI da potpiše zloglasni ugovor iz Troyesa 1420. godine, kojim je diskreditovao svoje potomke i priznao Henrika V za njegovog legitimnog nasljednika. Kada je Karlo VI umro, naslijedio ga je njegov sin Karlo VII koji je naišao na haotičnu situaciju u kraljevstvu.

## Reference 
## Vanjski linkovi 
* 
* 
* 
* 

Kategorija:Kraljevi Francuske
Kategorija:Valojevci
Alfred Cornu

**Marie Alfred Cornu** (6. mart 1841 — 12. april 1902) je bio francuski fizičar.

Cornu je rođen u Orléansu, i nakon svog školovanja zauzeo je mjesto profesora eksperimentalne fizike 1867. Iako se bavio i drugim granama fizike, njegov rad se bazirao na optici i spektroskopiji. Unaprijedio je način mjerenja brzine svjetlosti, te sam aparat za mjerenje koji je napravio značajno tačnijim. Zbog ovoga je dobio nagradu prix Lacaze, i članstvo u francuskoj akademiji nauka (*the Academy of Sciences in France*), ali i *Rumfordovu Medalju*  Kraljevskog društva Engleske (*the Royal Society in England*). 1899, je na Cambridgeu branio doktorat na teoriji o svjetlosti i njenom uticaju na modernu fiziku. Preminuo je 12. aprila 1902.

## Reference 
## Vanjski linkovi 
Kategorija:Francuski fizičari
Kategorija:Biografije, Orléans
Kategorija:Rođeni 1841.
Kategorija:Umrli 1902.
Space shuttle "Columbia"

mini|150px|Space shuttle Columbia
mini|desno|200px|Posada STS-107
Space Shuttle **Columbia** (NASA svemirski brod sa oznakom: OV-102) je prvi značajniji NASA-in shuttle u orbiti. Njegova prva misija STS-1 je trajala od 12. do 14. aprila 1981. 1. februara 2003. tokom svog povratka desila se nesreća nad Texasom pri 28. misiji ovog broda. Svih sedam članova posade je poginulo.
## Vanjski linkovi 
* Zadnji intervju posade Columbia crew and memorial service with eulogy by singer Patti LaBelle (Google Video)
* Maiden launch of Columbia (Google Video)
* Columbia accident investigation board
* *Columbia* Crew Survival Investigation Report
* *Columbia* Loss FAQ, compiled by members of usenet newsgroups sci.space.history and sci.space.shuttle, including some employees of NASA and their respective contractor agencies. Much of the FAQ content has been copied and used by many of the news services without credit given, including Florida Today and Space.com.
* Space.com *Columbia* FAQ.
* Shuttle Orbiter *Columbia* (OV-102) 
* New York Times coverage of the shuttle
* Space Shuttle Memorial covering both space shuttle disasters 
*http://ghostlightning.wordpress.com/2012/03/14/how-to-do-nostalgia-in-a-badass-way-cowboy-bebop-19-wild-horses/

Kategorija:NASA
Emu (ptica)

180px|thumb|Jaje emua
**Emu** (lat. *Dromaius Novaehollandiae*) je vrsta ptica velikih dimenzija. Pripadaju familiji Ratit-a, ptica u koje se uključuju i nojevi, re-e i kiwi.
Emu obitava u Australiji, živeći većinom nomadski život bez stalnog mjesta boravka, osim onih koji žive na farmama i služe za opskrbu stanovništva. 

Prosječna visina koju Emu ptica dostiže sa svojih 12 mjeseci iznosi 1.6 - 1.9 metara kada stoje uspravno, dok prosječna težina iznosi 30-45 kg. Životni vijek ovih ptica je prilično kratak i iznosi 30 godina. 

Ženke ptica legu jaja sa svojih 2-3 godine, u osciliaciji od svaka 3 dana tokom zimskih i ranoproljetnih dana. Plodne ženke snesu i do 60 jaja (dok je prosjek 25-30 jaja).
Izležena jaja su obično tamno zelene boje i teže oko 500-700 grama.

## Vanjski linkovi 
* Emu video klipovi na Internet Bird Collection 

Kategorija:Ptice
Jablanica (Kosovo)

**Jablanica** je selo koje se nalazi ispod samog vrha Cvilen (1503 m), na prosječnoj nadmorskoj visini od 900 m. Naselje se nalazi jugoistočno od Prizrena na udaljenosti od 9,3 kilometra.

Prvi pisani dokumenti o ovoj naseobini potiču iz 13. vijeka. Selo se prostire na površini od 12&nbsp;km2 i spada u red najvećih katastarskih općina u Prizrenskom regionu. Spada u red najstarijih naseobina u Sredačkoj Župi.

## Značajni datumi
*1999. tokom NATO intervencije , Jablanica je pogođena projektilom koji je najvjerovatnije bio upućen prema TV tornju na vrhu Cvilen.
*2005. izgrađena je nova zgrada Doma kulture.
*Početkom 2006. omogućen je pristup mreži Internet preko WiFi tehnologije.
*Septembra 2006. završena je izgradnja nove zgrade osnovne škole na mjestu stare.

## Toponimi
Blato, Kitke, Struški Dov, Masikoatrlo, Jenodubje, Mišikoatrlo, Trupica, Bajroavoda, Glava izvor, Viroj, Redžoa česma.

## Koordinate
*Sjeverna geografska širina: 42°10'24"
*Istočna geografska dužina: 20°46'37"
*Nadmorska visina: 920–1000 m

## Stanovništvo
Ukupno: 800 [Bošnjaci 100%]

## Također pogledajte
*Bošnjaci Kosova

## Vanjski linkovi
Kategorija:Naselja na Kosovu
Kategorija:Naselja u Prizrenu
Gornji Detlak

**Gornji Detlak** je naseljeno mjesto u gradu Derventi, Bosna i Hercegovina. Gornji Detlak je jedno od većih naselja u općini Derventa koje se nalazi na samom zapadu općine i graniči na svom zapadnom djelu sa susjednom općinom Prnjavor. Osim sto predstavlja rubno naselje derventske općine, ono graniči i sa još nekim derventskim naseljima: Drijenom, Kalenderovcima i Ljupljanicom. Bitno je napomenuti da Detlak pripada mjesnoj zajednici Kalenderovci.

## Stanovništvo 
## Reference 
## Vanjski linkovi 
* Zvanični sajt grada Dervente
Henrik II, kralj Francuske

**Henrik II** (; 31. mart 1519 – 10. juli 1559) bio je kralj Francuske od 1547. do smrti 1559. godine. Kao drugi sin Franje I, postao je dofen Francuske nakon smrti svog starijeg brata Franje III, vojvode Bretanje 1536. godine. Henrik je sprovodio politiku svoga oca u pitanjima umjetnosti, ratova i religije. Istrajao je u Italijanskim ratovima protiv dinastije Habsburg i pokušao da suzbije protestantsku reformaciju jer su Hugenoti bili manjina tokom njegove vladavine.

Sporazumom u Cateau-Cambrésisu 1559. godine okončao je Italijanske ratove, koji su imali različite rezultate. Francuska se odrekla svih teritorija u Italiji, ali je stekla druga područja, kao što je Pale Calais i tri episkopije. Francuska nije mogla promijeniti odnos snaga u Evropi i Španija je ostala jedina dominantna sila. Henrikova prerana smrt se desila na turniru koji je održan u sklopu proslave mira u Cateau-Cambrésisu kada je pogođen strijelom. Kraljev hirurg, Ambroise Paré, nije bio u mogućnosti da izliječi inficiranu ranu koju mu je zadao Gabriel de Montgomery, kapetan škotske garde. Naslijedila su ga tri sina, čija je neefikasna vlada pomogla nastanak Hugenotskog rata između protestanata i katolika.

## Rane godine 
Iako je nekoliko godina prije smrti Franjo I počeo javno izražavati sumnje u sposobnosti sina Henrika da ga naslijedi on to nije mogao spriječiti. Smrt staroga kralja 31. jula 1547. godine je po pitanju čiste nužnosti na kraljevski položaj postavilo njegovog jedinog preživjelog sina, to jest Henrika II. Pored te titule stupanjem ovog kralja na prijestolje dolazi do personalne unije Francuskog kraljevstva i Bretonskog vojvodstva pošto mu je majka bila jedini nasljednik ovog dijela države. Tom unijom sada konačno završava potpuno ujedinjenje Francuske započeto s Karlom VII.

Za razliku od svojih kraljevskih prethodnika koji su vodili bez obzira na gubitke već više od pedeset godina ratove za osvajanje Italije, Henrik II od toga odustaje poslije "samo" deset godina pokušaja. Pred sam kraj njegove vladavine 1559. godine dolazi konačno do sklapanja mira u ovom dugom ratu bez realnih teritorijalnih uspjeha.

Na turniru održanom 1. jula 1559. godine povodom proslave sklapanja mira Henrika II je neočekivano smrtno ranio zapovjednik škotske garde u viteškom dvoboju. Od posljedica zadobivene rane on umire 10. jula 1559. godine.

Za današnje doba on i njegova supruga, Katarina Medici, su posebno interesantni kao sponzori Nostradamusa.

Naslijedio ga je sin Franjo II.
## Vanjski linkovi 
*http://books.google.com/books?id=jfq5Tp0nq98C&pg=PA185
* https://web.archive.org/web/20130123190929/http://www.1911encyclopedia.org/Henry_II_Of_France
* http://books.google.com/books?id=4AuJvd2Tyt8C&pg=PA328&dq=Ottoman+Hungary+French+artillery&as_brr=3&ei=QwzXSbOsB5HGzATilfm6DQ&hl=en#PPA328,M1

Kategorija:Kraljevi Francuske
Kategorija:Bretonski vladari
Kategorija:Valojevci
Kategorija:Vojvode Bretanje
Aheront

* Aheront (rijeka), rijeka u Grčkoj
* Aheront (mitologija), rijeka "boli" ili "jada" u Hadu preko koje je duše umrlih prevozio Haron u svome čamcu
Karlo IX, kralj Francuske

**Karlo IX** (; 27. juni 1550 – 30. maj 1574) bio je kralj Francuske iz dinastije Valois od 1560. do svoje smrti. Došao je na francusko prijestolje nakon smrti brata Franje II. Nakon nekoliko decenija napetosti, izbio je rat između protestanata i katolika nakon masakra kod Vasija 1562. godine. Nakon nekoliko neuspješnih pokušaja pomirenja, u očajničkom pokušaju da pomiri svoj narod Karlo je 1572. godine ugovorio brak svoje sestre Margarete Valois sa Henrikom III, kraljem Navare, velikim protestantskim vođom i budućim kraljem Francuske Henrikom IV.

Stvorivši time neprijatelje, na nagovor svoje majke Marije Medici Karlo je dozvolio masakr svih hugenotskih lidera koji su se okupili u Parizu tokom kraljevskog vjenčanja. Ovaj događaj je poznat kao Bartolomejska noć. Karlo je nastojao da iskoristi rasulo hugenota naredivši opsadu La Rochelle, ali nije bio u mogućnosti da zauzme protestantsko uporište. Umro je bez legitimnog muškog nasljednika 1574. godine i naslijedio ga je njegov brat Henrik III.

## Biografija 
Poslije smrti brata Franje II 1560. godine dijete od 10. godina je postalo kralj Francuske. Tokom njegova maloljetstva državom je upravljala njegova majka Katarina Medici koja će zdržati veliki uticaj u državi tokom cijelog njegovog vladanja. 1562. godina to jest doba kada njegova majka ima potpunu vlast u državi se uzima kao razdoblje početka Francuskih vjerski ratova.

Radi podizanja popularnosti monarhije i jedinstva države polovinom šesdesetih godina 16. vijeka majka je s njim krenula u obilazak svih pokrajina države. Na žalost rezultat tog trogodišnjeg putovanja postaje ništavan pošto je narod ove države ostao i dalje žestoko podijeljen na katolike i hugenote.

Na kraju svoju odluku o vjerskim pitanjima Karlo IX donosi 1572. godine kada na majčin nagovor naređuje pokolj hugenota na dan svetog Bartolomeja. Taj pokolj postaje trajna nezaboravna ostavština ovog kralja.

S druge strane njegova izdašna potpora književnosti kao i djela koja je sam pisao postaju s vremenom zaboravljena.

Karlo IX je umro od tuberkuloze 30. maja 1574. godine. Kako je imao samo vanbračnu djecu naslijedio ga je brat, poljski kralj Henrik.

Kategorija:Kraljevi Francuske
Kategorija:Valojevci
Caulerpa taxifolia

**Caulerpa taxifolia** je vrsta morske trave, odnosno alge, iz roda Caulerpa. Porijeklom je iz Indijskog okeana. Alga ima stabljiku koja se širi horizontalno iznad morskog dna, a iz ove stabljike rastu okomito paprati, čiji su listovi ravni poput tise, od koje dakle vrsta dobija ime "taxifolia" (rod tise je "Taxus"). Alga stvara veliku količinu otrovne hemikalije štetne za ribe i druge grabežljivce, za razliku od drugih biljaka koje proizvode različite štetne tvari ali u manjim količinama.

To je jedna od dvije alge na popisu 100 najgorih svjetskih invazivnih vrsta prikupljenih u IUCN.

Još se ne zna način na koji je dospjela u Jadransko more, ali se zna da je u Sredozemno more puštena iz Okeanografskog muzeja u Monaku. U jadranskom podmorju prvi put je pronađena u okolini Hvara, a poslije i uz ostrva Rab i Krk. Prozvana je i algom ubicom jer na mjesto gdje se prihvati za podlogu stvara gusti sklop. Osobine alge caulerpe u Sredozemlju su drugačije od one u tropskim područjima: preživljava i na 7&nbsp;°C, raste i do 15&nbsp;cm, otrovnija je i slično. Otrovne tvari koje ona luči smrtonosno djeluju na druge alge i manje morske organizme. S obzirom da smrtonosno djeluje na alge kao prvu kariku u prehrambenom lancu to dovodi do ugibanja i ostalih članova lanca ishrane. Caulerpa se prenosi sidrima, sidrenim lancima i mrežama stoga je na mjestima gdje je ona rasprostranjena potrebno spriječiti ribolov i sidrenje brodova. Zato što se *Caulerpa* razmnožava vegetativno uspješno se uklanja čupanjem, crnom folijom (postupak pri kojem se alga prekriva crnom folijom da bi joj se spriječio dolazak sunčeve svjetlosti koja joj je prijeko potrebna za fotosintezu, a samim tim i za život. To dovodi do njenog ugibanja i australijskim pužem (to je puž koji živi u australijskim morima), a kojem je alga *Caulerpa* hrana. Taj se eksperiment provodi u Francuskoj.

## Reference 
## Vanjski linkovi 
Kategorija:Alge
Zagrebačka škola za menadžment

**Zagrebačka škola za menadžment - VERN**' (engleski *Zagreb School of Management*) je privatna poslovna visoka škola s pravom javnosti, članica grupacije VERN' univerziteta primjenjenih znanosti koji ju je preuzeo 2009. Zagrebačku školu za menadžment je osnovao 2001. godine Institut za turizam iz Zagreba u saradnji sa "The Institute of Commercial Management" iz Londona, Velika Britanija prema Zakonu o visokom školstvu Republike Hrvatske.

## Program
Škola ima stručni preddiplomski (u trajanju od sedam semestara) i specijalistički diplomski studij (u trajanju od dva semestara). Nakon završene druge godine studij se dijeli u dva smjera: turistički menadžment i hotelski menadžment. Završetak stručnog preddiplomskog studija donosi 210 ECTS bodova, a završetak specijalističkog diplomskog dodatnih 120 ECTS bodova. 
Studentima je otvorena mogućnost polaganja ispita na engleskom jeziku kako bi stekli i međunarodnu diplomu prema programu The Institute of Commercial Management (ICM-a) iz Velike Britanije.

## Vanjski linkovi 
* Zagrebačka škola za menadžment
* VERN' univerzitet primjenjenih znanosti
* Udruga studenata ZSM-a
* Institut za turizam
* Institute for Commercial Management

Kategorija:Menadžment
Vince Carter

**Vincent Lamar "Vince" Carter** bivši je američki košarkaš. Visok je 198&nbsp;cm i igrao je na poziciji beka šutera.

Izabran je kao peti izbor na NBA draftu 1998. od Golden State Warriorsa i odmah razmijenjen u Toronto Raptorse. U prvoj sezoni u Raptorsima dobio je nagradu za novajliju godine. 2004. godine prešao je u New Jersey Netse.

## Vanjski linkovi 
* Službena stranica Vincea Cartera
* Vince Carter na *NBA.com*

Kategorija:Rođeni 1977.
Kategorija:Biografije, Daytona Beach (Florida)
Kategorija:Američki košarkaši
Kategorija:Američki olimpijci
Kategorija:Košarkaši Toronto Raptorsa
Kategorija:Košarkaši Dallas Mavericksa
Kategorija:Košarkaši Memphis Grizzliesa
Kategorija:Košarkaši New Jersey Netsa
Kategorija:Košarkaši Orlando Magica
Kategorija:Košarkaši Phoenix Sunsa
Kategorija:Košarkaši Atlanta Hawksa
Kategorija:Osvajači zlatne medalje na Olimpijskim igrama (SAD)
Kategorija:Živi ljudi
Kategorija:Košarkaši na Olimpijskim igrama 2000.
Maserati MC12

300px|desno|mini|Maserati MC12
mini|300px|desno|MC12 prefarban u plavo
**Maserati MC12** je GT automobil koji proizvodi italijanski proizvođač automobila Maserati. Napravljen je da bi firma Maserati  stekla uslove da se takmiči u FIA GT šampionatu. Prodato je 50 modela po cijeni od 600 000 eura.

U Maseratiju su dizajnirali i napravili auto, na bazi modela Ferrari Enzo, iako je MC12 duži, širi i viši, a Enzo ima bolje ubrzanje i veću maksimalnu brzinu. Da bi se automobil takmičio u FIA GT čampionatu potrebno je da minimalno 25 modela bude proizvedeno za cestovnu upotrebu.

### Dimenzije 
*Dužina: 5143&nbsp;mm
*Širina: 2100&nbsp;mm
*Visina: 1205&nbsp;mm
*Težina: 1335&nbsp;kg
mini|desno|300px|Maserati MC12 Corsa

## MC12 Corsa 
## Vanjski linkovi 
*Maserati MC12, službena stranica
*Maserati MC1, registar vlasnika

Kategorija:Maseratijevi automobili
Steve Nash

**Steven John Nash** bivši je kanadski NBA košarkaš englesko-velškog porijekla, rođen u Južnoafričkoj Republici. Visok je 191&nbsp;cm i igrao je na poziciji plejmejkera. Nastupao je za tri kluba, najduže za Phoenix Sunse.

Na NBA draftu 1996. izabrali su ga Sunsi kao 15. pik. Dvaput je proglašen najkorisnijim igračem lige (2005. i 2006).

## Vanjski linkovi 
* Steve Nash na *NBA.com*

Kategorija:Rođeni 1974.
Kategorija:Biografije, Johannesburg
Kategorija:Kanadski košarkaši
Kategorija:Košarkaši Phoenix Sunsa
Kategorija:Košarkaši Dallas Mavericksa
Kategorija:Košarkaši Los Angeles Lakersa
Kategorija:Treneri Brooklyn Netsa
Kategorija:Živi ljudi
Kategorija:Košarkaši na Olimpijskim igrama 2000.
Austro-ugarska nagodba

**Austro-ugarska nagodba** (njem.: *Ausgleich* mađ.: *kiegyezés*) se odnosi na kompromis ili nagodbu iz februara 1867. godine, koja je ustanovila Dualnu monarhiju Austro-Ugarsku, koju su potpisali Franjo Josip i mađarska delegacija, predvođena Ferencom Deákom. Nagodbu su pratile brojne propale Ustavne promjene Habsburške monarhije. Prema sadržaju Nagodbe, Mađari su postali dominantni u vladi Mađarske, te su dobili skoro ravnopravan status kao i austrijska vlada u Beču, dok zajednički vladar ima ovlasti za vojsku, flotu, vanjske poslove i slično. Nagodbe Monarhija je ustrojena kao zajednica dviju država (dualizam), od kojih je svaka imala zasebni ustav i tijela državne vlasti, a zajednički su im bili vladar, vojska, vanjski poslovi i za sve to nužne finansije.

Nagodbu su potpisali Franjo Josip I. i mađarska delegacija na čelu s Ferencom Deákom. Pratile su je brojne propale ustavne promjene Habsburške Monarhije.

Državnopravnim ugovorom, načinjenim 1867. kojim su uređeni odnosi među zemljama pod vlašću Habsburgovaca za posljednjih 50 godina opstojanja Monarhije. Nagodba je nastala kao rezultat sporazuma između austrijskih i ugarskih vladajućih političkih krugova. Formalno su je tvorila dva zakona: jedan se odnosio na austrijski, a drugi na ugarski dio Monarhije.

Dualna Monarhija, napravljena na temelju Nagodbe, bila je, za ta vremena, vrlo dobro rješenje, ali opstala je samo 50 godina, sve dok se nije raspala porazom monarhije u Prvom svjetskom ratu 1918. godine.

## Također pogledajte 
* Austro-Ugarska

## Reference 
## Vanjski linkovi 
Kategorija:Austro-Ugarska
Kategorija:Historija Austrije
Kategorija:Historija Mađarske
SNO (čvor)

* SNO - politička stranka iz BiH iz ranog 20. vijeka
* SnO, hemijska formula za kalaj oksid
* Snö, pjesma izvođača Laleh
* Sudbury Neutrino Observatory (SNO)
* Small nucleolar RNA (snoRNAs)
3 (broj)

mini|3
**Tri** je treći broj skupa prirodnih brojeva. Nalazi se iza broja dva, a ispred broja četiri. Označava se sa cifrom 3. Broj **3** je prvi neparan prost broj.
Brojevi djeljivi sa 3 u decimalnom brojnom sistemu imaju zbir cifri djeljiv sa 3. Ovo pravilo važi za prirodne brojeve. Ovo pravilo djeljivosti sa 3 dozvoljava obrtanje i permutaciju cifri u broju a broj i dalje ostaje djeljiv sa 3.

Ako je u broju 1389 zbir cifri 1+3+8+9=21, a 21 je djeljivo sa 3 znači i 1389 je djeljivo sa 3 a također i 9831, 1893 i 3981.

Broj 3 je jedini cijeli broj između broja e i broja \pi

Broj 3 je jedini broj koji se nalazi između prostog i složenog broja. Svaki pozitivan broj je jednak zbiru najviše tri trouglasta broja.

Bijela svjetlost je sastoji se od tri osnovne boje: crvene, plave i zelene.

Ako je n-ti Fibonačijev broj prost onda n mora biti prost. Broj 3 je izuzetak jer F_3=4

Broj 3 je jedini prirodan broj koji je jednak zbiru svih prirodnih brojeva manjih od njega.
Broj 3 je jedini trouglasti broj koji je prost.
Broj 3 je Mersenov broj.
U geometriji tri nekolinearne tačke jednoznačno određuju ravan u kojoj leže.

Geometrija u prostoru ima tri dimenzije.

## Hemija 
Atomski broj hemijskog elementa litija je 3.

## Simbolika 
Broj tri Pitagora je nazvao brojem dovršenosti koja je izražena početkom, sredinom i završetkom. 
U kršćanskoj simbolici tri je postao božanski broj koji govori o trojstvu božanskih osoba, ali i o Kristovom uskrsnuću jer je tri dana proveo u grobu prije nego je uskrsnuo.

## Reference 

Kategorija:Cijeli brojevi
Luj August, vojvoda od Mainea

mini|200px|desno|Louis Auguste de Bourbon, duc du Maine, 1695
**Luj August** (1670–1736), regent i prestolonasljednik Francuske tokom 1. i 2. septembra 1715. Ujedno je bio i vojvoda od Mainea, što je titula koju mu je poklonio otac.

Bio je sin kralja Luja XIV iz njegovog drugog braka, s markizom od La Vallièrea. Odluka njegovog oca da ga proglasi svojim nasljednikom u svojstvu regenta i prestolonasljednika od djeteta kralja Luja XV izaziva zavjeru nećaka pokojnog kralja za pobijanje testamenta.

Na kraju parlament grada Pariza na svojoj sjednici početkom septembra 1715. odbija posljednju naredbu omrznutog kralja Luja XIV i za regenta novog kralja proglašava Filipa II, vojvodu od Orléansa. Veliku pomoć u toj odluci pružilo je i rašireno neznanje o braku njegovih roditelja s obzirom na to da je njihov brak bio držan u strogoj tajnosti praktički do kraja života Luja XIV. Ovaj regent na kraju činjenično nikad nije vladao iako je pravno nakratko bio državni poglavar.

Ova odluka parlamenta postaje presedan koji je omogućio legalno svrgavanje kralja Luja XVI 1789.

Posljednji politički čin Luja Augusta bio je pokušaj osvetničke zavjere za obaranje Filipa Orleanskog iako on sam ne bi postao novi regent. Nakon neuspjeha zavjere bio je prisiljen napustiti Francusku.

## Reference 
## Vanjski linkovi 
* Louis Auguste de Bourbon, Prince de Dombes, Duc du Maine (Britanski muzej) 

Kategorija:Francuski regenti
3 (višeznačnica)

* 3 n.e. - godina po kalendaru nove ere.
* 3 p.n.e. - godina po kalendaru Prije nove ere.
* 3 (broj) - prvi neparan prirodan broj

### Muzika 
* 3 (rock grupa iz 1980ih), rock grupa: Keith Emerson, Robert Berry i Carl Palmer
* 3 (rock grupa iz 1990ih), ekperimentalna progresivna rock grupa iz grada Woodstocka, (New York)
* "3" (pjesma), (2009) pjesma Britney Spears
* "3" pjesma grupe *Disturbed*, sa njihov albuma pod nazivom *The Lost Children* iz 2011.  
* BK3 ili 3 or Three (Tri)
* #3, pseudonim američkog muzičara Chris Fehn dok je svirao sa heavy metal grupom Slipknot

### Albumi 
* Three (The Black Heart Procession, album)
* III (Chad Brock, album)
* 3 (The Butchies, album)
* 3 (Calogero, album)
* Chicago III (album), grupa Chicago (1971.)
* III (Download, album)
* Three (End of Everything, album)
* 3 (FireHouse, album)
* Focus III, grupa Focus (1972.) 
* 3 (Ich Troje, album)
* 3 (Indochine, album)
* Three (The John Butler Trio, album)
* Led Zeppelin III, grupa Led Zeppelin, (1970.) 
* III (Maylene and the Sons of Disaster, album)
* III (Moistboyz, album)
* III (Stanton Moore, album)
* III (Joe Nichols, album)
* Three (Nine Days, album)
* 3 (Nouvelle Vague, album)
* 3 (The Atomic Bitchwax, album)
* Three (Ph.D., album)
* Three (Joel Plaskett, album)
* 3 (Pole album)
* Santana (1971 album) (Santana (grupa), treċi album)
* Sebadoh III
* 3 (Shakespears Sister, album)
* III (Shiny Toy Guns, album)
* 3 (Soulfly, album)
* 3 (Suburban Kids with Biblical Names, album)
* Three (Sugababes, album)
* 3 (Tibeta Ubik, album)
* Three (Tubeless Hearts, album)
* Three (U2 EP), EP grupe U2
* Van Halen III
* 3 (Violent Femmes, album)
* 3 (Final, album)
* Three (Armageddon, album), album grupe Armageddon
* Three, album, APB
* 3 (Bo Bice, album)

### Film 
* Tri (1965 film), jugoslavenski film režisera Aleksandra Petrovića
* Three (1969 film), film u kojem igraju Charlotte Rampling i Sam Waterston
* 3(1971 film), norveški film, Nicole Macé
* Three (2002 film), azijski horor film
* Three... Extremes, 2004 film
* Survival Island (film) ili Three, (2006) film u kojem glume Billy Zane i Kelly Brook
* Thr3e (film iz 2006.), film snimljen po romanu
* Three – Love, Lies and Betrayal, "Tri - ljubav, laž i izdaja"(2009) film u kojem glume Aashish Chaudhary, Nausheen Ali Sardar & Akshay Kapoor
* Tri (2010 film), njemački film 
* 3 (2012 film), Tamilski film u kojem igraju Dhanush i Amala Paul

### Televizija 
* Three (TV serija), (1998) Američka TV serija
* 3 (Dosjei X), epizoda serije The X-Files
* 3: The Dale Earnhardt Story, (2004) televizijski film o Dale Earnhardt

### Ostalo 
* 3 (New York City Subway service), servis podzemne željeznice grad New Yorka
* Tri (Enneagram), tip ličnosti po  "Enneagramu Karaktera"
* Thr3e, (2003) roman sa tematikom neizvjesnosti, autor: Ted Dekker
* Hutchison 3G ili 3, grupa UMTS-mreža u Evropi, Australiji i Azijiand Asia
* Mazda 3, kompaktni automobil
Kurija (čvor)

**Kurija** (lat. *curia*) može da znači:

# Kurija - zgrada u kojoj se sastajao senat u starom Rimu 
# naziv svake od grupa na koje su se dijelili patriciji u starom Rimu 
# u srednjem vijeku - vijeće uz kralja sastavljeno od vazala i velikih dostojanstvenika
# sve centralne ustanove papinske vlasti 
# naziv izborničkih razreda (po staležima, po imovinskom cenzusu i dr.) u nekim izbornim sistemima (npr. Bosanski sabor)
# plemićki dvor, Kanonička kuća 
# skup kongregacijâ (v.), vrhovni papinski organ za upravljanje katoličkom crkvom, vatikanska vlada
Prvobitna zajednica

**Prvobitna zajednica** je najstariji oblik društvenog uređenja, u kojem su sva sredstva za proizvodnju bila zajednička, a raspodjela onoga što se pribavi podjednaka.

## Razvoj prvobitne zajednice 
Prvobitna zajednica obuhvata vremenski dugo razdoblje od pojave čovjeka, pa do časa kada se počelo proizvoditi više nego što je potrebno za goli opstanak. Sredstva za proizvodnju i višak rada prisvajaju pojedinci, čovjek počinje izrabljivati drugog čovjeka, nastaje država, počinje era robovlasništva i raspada se prvobitna zajednica.

## Hronološki razvoj prvobitne zajednice 
* Porodica
** porodica krvnog srodstva
** porodica punalua
** sindijazmička porodica
* Gens ili rod - ustanova zajednička svim barbarima do njihovog ulaska u civilizaciju.
* Bratstvo ili fratrija - koju sačinjava više rodova. Bratstva posreduju u pregovorima između rodova i predstavljaju vojnu formaciju.
* Pleme - kojeg sačinjava više fratrija ili bratstava.
* Savez plemena - svojevrsna federacija čiji je osnov krvno srodstvo.

Kategorija:Prahistorija
Ugao dvije poluprave

Uređen par polupravi h, k  sa zajedničkim početkom O određuju dva
orjentisana ugla, kojima je h prvi krak. Ova dva ugla imaju suprotne
orjentacije- pozitivnu i negativnu. jedan ovaj ugao je konveksan, a
drugi konkavan ili su oba ravni uglovi.

Dvije podudarne poluprave određuju nulti i puni ugao.

Za ove uglove vrijedi da su suprotne orjentacije i  da se dopunjavaju do punog ugla.

(h,k) je oznaka za bilo koji od uglova koje određuju poluprave h i k.

Jedan od ovih uglova nije veći od ravnog ugla. Zvaćemo ga glavnim
uglom polupravi h, k ; s tim što ćemo za glavni ugao uzeti pozitivno
orjentisani  ravni ugao koji one ćine.

Ako se poluprave h i k poklapaju onda je glavni ugao nulti ugao.

Kategorija:Ugao
Kategorija:Elementarna geometrija
Josip Burušić

**Josip Burušić** (1969.) je bosanskohercegovačko-hrvatski naučnik, psiholog.

## Biografija 
Rođen je 1969. u Gradačcu. Djetinjstvo i mladost provodi u Modriči. Studij psihologije je započeo na Univerzitetu u Sarajevu. Doktorirao je na Univerzitetu u Zagrebu društvene nauke, oblast psihologija 2003. (naslov disertacije je bio: "Individualne razlike i stilovi samopredstavljanja"). Saradnik je Instituta društvenih nauka "Ivo Pilar" u Zagrebu.

## Naučni rad 
Područja njegovog naučnog rada uključuju psihologiju ličnosti, metodologiju istraživanja, psihologiju interpersonalnih odnosa, te psihologiju samopredstavljanja. Nosioc kolegija "Psihologija ličnosti II", "Teorijski sistemi u psihologiji" i "Psihologija menadžmenta", te saradnik na kolegiju "Istraživačke metode I i II" na Studiju psihologije Hrvatskih studija Univerziteta u Zagrebu naučnim skupovima.

Član jedne hrvatske i jedne inozemne naučne organizacije.

## Reference 
## Vanjski linkovi 
Kategorija:Rođeni 1969.
Kategorija:Bosanskohercegovački naučnici
Kategorija:Hrvatski naučnici
Kategorija:Biografije, Gradačac
De facto

**De facto** je latinski izraz koji obično označava stanje "u stvarnosti" ili "činjenično" stanje koje nije zasnovano u zakonu. Ovaj izraz se obično koristi u kontrastu sa latinskim izrazom *de jure* kada su u pitanju predmeti u polju prava, upravljanja i standarda koji postoje u upotrebi, ali nisu nastali kao rezultat postojanja regulative u tom polju. 

Termin *de facto* se također koristi kada ne postoji relevantan zakon ili standard ali postoji ustaljena praksa.

## Također pogledajte 
* De jure
* Spisak latinskih izraza

## Reference 
## Vanjski linkovi 
Kategorija:Latinski izrazi
Kategorija:Pravo
De jure

**De jure** je latinski izraz koji znači "zasnovano na zakonu" ili "prema zakonu".

### Vlada i kultura 
Između 1805. i 1914. godine, dinastija Muhammed Ali u Egiptu bila je de jure podložna vladarima Osmanskog Carstva, što znači da su formalno bili smatrani pod vlašću Osmanlija. Međutim, u praksi su djelovali kao de facto vladari, jer su zadržavali značajan stepen nezavisnosti u upravljanju Egiptom.

### Granice 
De jure granice neke države definišu područje koje njena vlada formalno zahtijeva, ali koje ne mora nužno kontrolisati. Moderni primjeri uključuju:

* Tajvan, kojeg Kina formalno smatra dijelom svoje teritorije, ali ga ne kontrolira
* Kašmir, čiji su dijelovi predmet teritorijalnih zahtjeva više država

## Također pogledajte 
* De facto
* Spisak latinskih izraza

## Reference 

Kategorija:Latinski izrazi
Kategorija:Pravo
Boško Buha

mini|180px|Spomenik Bošku Buhi u Jabuci
**Boško Buha** (1926 - 28. novembra 1943) bio je mladi partizan koji je postao jedan od najvećih ikona Drugog svjetskog rata u Jugoslaviji.

Boško Buha je rođen u Slavoniji u mjestu Gradina (u blizini Virovitice) u srpskoj porodici. Nakon invazije sila osovine na Kraljevinu Jugoslaviju 1941. i uspostavljanja Nezavisne države Hrvatske, njegova porodica je bila meta ustaša i morala je da potraži spas u Srbiji.

Buha je na kraju stigao do teritorije pod kontrolom partizana. Tu se pokušao pridružiti partizanima, ali je odbijen zbog svojih godina (u to vrijeme je imao 15 godina). Nakon nekoliko pokušaja uspio je stupiti u partizane i učestvovati u borbi. Godine 1942. pridružio se Drugoj proleterskoj brigadi NOVJ.

Uskoro je razvio talenat za šunjanje do neprijateljskih bunkera i njihovog uništavanja pomoću ručnih granata. Njegov talenat i hrabrost su vrlo brzo postali legendarni, a njegova jedinica, u kojoj je bilo mnogo mladih ljudi i djece, dobila je nadimak "Partizanska artiljerija". Krajem 1942. javno je pohvaljen od strane Josipa Broza Tita.

Godinu dana kasnije, 28. novembra 1943. godine, Boško Buha je poginuo kada je kamion u kom se nalazio upao u četničku zasjedu u blizina sela Jabuka, kraj Prijepolja. Nakon rata Boško Buha je posthumno dobio orden Narodnog heroja Jugoslavije.

Pozorište u Beogradu je dobilo ime po njemu. 1979, hrvatski režiser Branko Bauer je snimio film o njegovom životu "Boško Buha (film)".

## Također pogledajte 
* Boško Buha (film)

## Reference 
## Vanjski linkovi 
Kategorija:Rođeni 1926.
Kategorija:Umrli 1943.
Kategorija:Jugoslavenski komunisti
Kategorija:Hrvatski komunisti
Kategorija:Nosioci Ordena narodnog heroja
Kategorija:Jugoslavenski partizani
Kategorija:Hrvatski partizani
Kategorija:Biografije, Virovitica
Košarkaški savez Bosne i Hercegovine

**Košarkaški savez Bosne i Hercegovine** ili skraćeno **KSBiH** je krovna košarkaška organizacija u Bosni i Hercegovini. Sva zvanična takmičenja u BiH se organizuju kroz KSBiH.

## Historija 
Košarkaški Savez Bosne i Hercegovine osnovan je 3. aprila 1950. Godine 1993. Savez je primljen u punopravno članstvo Međunarodne košarkaške federacije – FIBA.

## Također pogledajte 
* Kup "Mirza Delibašić"
* Liga 6

## Reference 
## Vanjski linkovi 
* Zvanična stranica KS BiH
* Bosna i Hercegovina na stranici fibaeurope.com

Kategorija:Košarka u Bosni i Hercegovini
Kserks I od Perzije

**Kserks I ** je perzijski vladar (Shahanshah) (vladao od 485. p. n. e.–465. p. n. e.) iz dinastije Ahemenida. *Xérxēs* (Ξέρξης) ee grčka forma riječi iz staroperzijskog jezika na naziv trona *Xšayāršā*, što znači "Vladar heroja" (u modenom perzijskom: خشایارشا, *Khšāyāršā*).

## Politički život 
## Djeca 
**Sa kraljicom Amestris**

* Amitis, žena Megabizusova
* Artakserks I
* Darije, prvorođene sin, ubijen od strane Artakserksa i Artabanija.
* Histaspije, ubijen od strane Artakserksa.
* Rodoginije

**Sa nepoznatim ženama**

* Artarije, babilonski satrap.
* Ratašah

Kategorija:Perzijski vladari
Indigo djeca

**Indigo djeca** je termin, koji se počeo koristit u novije doba, za pokret koji se odnosi na djecu za koju se vjeruje da posjeduju paranormalne osobine, kao što je čitanje misli.

## Karakteristike 
Carroll i Tober (osnivači indigo pokreta) su definisali 10 osobina koje identificiraju indigo djecu:

* Dolaze u svjet sa kraljevskim osjećam i često se tako i ponašaju.
* Imaju osjećaj da su zaslužili da su na ovom svijetu i začuđeni su kada drugi nemaju isto osjećaj.
* Nemaju problema sa osjećajem manje vrijednosti. Naprotiv, često roditeljima govore ko su.
* Imaju problema sa apsolutnim autoritetom (autoritet bez objašnjenja ili izbora).
* Jednostavno odbijaju učiniti neke stvari, npr. čekanje vrlo teško podnose.
* Nerviraju ih sistemi koji su orijentisani po nekim ritualima i ne zahtjevaju kreativnost.
* Često primjećuju bolje načine izvođenja nekih stvari, što ih čini vrlo neprilagodljivim u bilo koji sistem.
* Izgledaju nedruštveni sve dok nisu sa svojima. Ako ne mogu naći nikoga sličnog oko sebe, izoluju se i osjećaju kao da ne postoji niko na svijetu ko ih razumije.
* Ne reaguju na osjećaj krivice i svi pokusaji da se na takav način disciplinuju su uzaludni.
* Ne stide se reći sta im je potrebno.

## Također pogledajte 
## Vanjski linkovi 
Kategorija:Pseudonauka
Kategorija:Ezoterija
Josip Stadler

**Josip Stadler** (Slavonski Brod, 24. januar 1843 – Sarajevo, 8. decembar 1918. godine) bio je hrvatski svećenik, vrhbosanski nadbiskup, utemeljitelj Družbe sestra Služavki Malog Isusa, te je predložen za sveca.

Rodio se 1843. godine u Slavonskom Brodu. Rano je izgubio roditelje. Za njega se brinula porodica Oršić. Školovanje je započeo u rodnom gradu, a nastavio ga u nadbiskupskom sirotištu u Požegi i Zagrebu, gdje je išao u gimnaziju. U Rimu na Papinskom univerzitetu Gregoriana, postao je doktor filozofije i teologije. Za svećenika je zaređen u Rimu 1868. godine. Vratio se u Zagreb. Bio je gimnazijski profesor u Sjemeništu, a kasnije univerzitetski profesor na Katoličkom bogoslovnom fakultetu u Zagrebu.

Papa Lav XIII imenovao ga je 1881. godine vrhobosanskim nadbiskupom u Sarajevu. Djelovao je na vjerskom, prosvjetnom, kulturnom i nacionalnom polju. Dao je sagraditi Katedralu Srca Isusova u Sarajevu, bogoslovno sjemenište s Crkvom sv. Ćirila i Metoda, kaptol i nadbiskupski dvor. U Travniku je podigao gimnaziju i sjemenište. Dao je sagraditi mnogo crkvi i ženskih samostana. Utemeljio je Družbu sestra Služavki Malog Isusa sa svrhom da se brinu za siromašnu i napuštenu djecu, za starije osobe i siromahe. Poslao je molbu u Beč, redovnici Franziski Lechner da pošalje časne sestre iz Družbe kćeri Božje ljubavi u Sarajevo. Dobile su posjed "Betanija" u predgrađu Sarajeva, pomagale su siromašnima i predavale u školi. 
Osnovao je sirotišta "Betlehem" i "Egipat" za djecu i starački dom. Bio je iskreno pobožan i rado je molio. Posebno je poštovao Srce Isusovo, kojem je posvetio nadbiskupiju. Bio je i veliki štovatelj Djevice Marije i sv. Josipa.

Umro je u Sarajevu u 75. godini života na praznik Bezgrješnog začeća, 8. decembra 1918. godine. Njegov nasljednik je postao Ivan Šarić.

Pokopan je u sarajevskoj katedrali. Na njegovom grobu, molio je papa Ivan Pavao II, 12. aprila 1997. godine, prilikom posjeta Bosni i Hercegovini. Pokrenut je postupak da se proglasi blaženim i svetim, u Sarajevu 20. juna 2002. godine.

## Vanjski linkovi 
* Josip Stadler - prvi nadbiskup vrhbosanski
* Nadbiskup Štadler u postupku kanonizacije

Kategorija:Rođeni 1843.
Kategorija:Umrli 1918.
Kategorija:Biografije, Slavonski Brod
Kategorija:Ordinariji Banjalučke biskupije
Kategorija:Vrhbosanski nadbiskupi
Kategorija:Hrvatski biskupi
Kategorija:Katoličanstvo u Bosni i Hercegovini
Hrvatska narodna zajednica

**Hrvatska narodna zajednica** (skr. **HNZ**) je politička stranka, koja pretežno djeluje u Hrvatskoj i Bosni i Hercegovini. Osnivač je bio dr. Ivo Pilar iz Tuzle 1910. godine.

## Obnova 
Stranka je obnovila svoj rad nakon rata u Bosni i Hercegovini. Predsjednik joj je dr. Milenko Brkić, a sjedište u Mostaru. .
U februaru 2010. su predsjednici tri hrvatske stranake u BiH, Hrvatske stranke prava Bosne i Hercegovine Zvonko Jurišić,  Hrvatske narodne zajednice Milenko Brkić i Hrvatskog zajedništva Herceg-Bosne Petar Milić u Mostaru potpisali sporazum o ujedinjavanju te tri stranke u jednu, pod nazivom Hrvatska stranka prava BiH.

## Historija 
## Također pogledajte 
* Spisak političkih stranaka u Bosni i Hercegovini
* Bosanski sabor

## Vanjski linkovi 
* Zvanična stranica

Kategorija:Bivše političke stranke u Bosni i Hercegovini
Kategorija:Bivše političke stranke u Hrvatskoj
Kategorija:Političke stranke u Austro-Ugarskoj
Kategorija:Političke stranke osnovane 1910.
Kategorija:Političke stranke osnovane 1992.
Kategorija:Političke stranke raspuštene 1915.
Kategorija:Političke stranke raspuštene 2010.
*
Kategorija:Hrvatski nacionalizam
Kategorija:Konzervatizam
Kategorija:Hrvatske političke stranke u Bosni i Hercegovini
Kategorija:Hrvatske političke stranke
Javne finansije

**Javne finansije** su polje ekonomije koje se bave sredstvima za kolektivne i vladine aktivnosti, te upravljanjem i organiziranjem tih aktivnosti. Polje djelovanja javnih finansija se često dijeli o pitanjima šta vlada i javne organizacije i institucije rade i šta bi trebale da rade te o pitanjima o tome kako finansirati te aktivnosti. Širi pojam, javna ekonomija te uži pojam, finansije vlade, se također često koristi.

Smatra se da se djelokrug javnih finansija sastoji iz tri dijela:
*uticaj vlade na efikasnu alokaciju resursa
*distribucija prihoda i
*makroekonomska stabilizacija.

## Pregled
Prava uloga države je osiguranje polazišta za analizu javnih financija. Teoretski, pod određenim okolnostima privatna lica na slobodnom tržištu će alocirati dobra i usluge među pojedincima efikasno (u smislu da nema rasipanja resursa, te da se pojedinačni ukusi i potrebe podudaraju sa proizvodnim mogućnostima tržišta). Ako privatna lica mogu omogućiti efikasan proizvod odnosno uslugu i ako je distribucija dohotka socijalno prihvatljiva, tada ne postoji značajna svrha postojanja i djelovanja vlade. U mnogim slučajevima, uslovi poslovanja privatnih lica smanjuju efikasnost tržišta. Primjer je državna sigurnost gdje postoji samo jedan potrošač (građani), te bi u slučaju dva ili više *ponuđača* (dvije *vojske*) ne bi došlo do efikasne odbrane.
## Reference 
## Vanjski linkovi 
Kategorija:Javne finansije
Fahrudin Kučuk

**Fahrudin Kučuk** rođen je u Sarajevu 1958. godine. Svoje spisateljsko opredjeljenje ograničio je na dječiju književnost. Sve poznate literarne forme date su kroz ovaj žanr za djecu i mlade. Objavio je nekoliko romana za djecu, zbirku pjesama, priče, slikovnice. Njegovi romani «Patuljak Dado iz Popova gaja» i «Tajna zvjezdane sobe» dostigli su veliku čitanost što je za ove književne (ne)prilike, pogotovo kad je riječ o dječijoj književnosti, vrijedno spomena. Ovaj autor objavio je krajem 2006. roman sf-sadržaja pod nazivom «Čudni gosti» u kojem daje sasvim neobično rješenje zagonetke oko gradnje egipatskih piramida. 
Scenarij «Patuljci Dado i Jaki protiv gusarskog kapetana» prvi je njegov okušaj u formi koja je postirana za realizaciju crtanog filma za najmlađe. Njegove su knjige dobile izvrsne recenzije naših poznatih pisaca i publicista. 
Filmolog i profesor historije filma u Švedskoj, Midhat Ajanović Ajan preporučuje Kučukove knjige upravo za  ovakav vid prezentacije i ekranizacije. Ajanović u recenziji romana «Tajna zvjezdane sobe» piše: «U prilog romanu Tajna zvjezdane sobe svakako dakle ide to što ga je tokom čitanja lako zamisliti u formi lutkarskog teatra, digitalne ili "stop motion" animacije ili kao televizijskog programa, a sve to, recimo, distribuirano na DVD ploči.” 
Kučuk finalizira i scenarij po ovoj savremenoj sarajevskoj bajci.

## Vanjski linkovi 
* http://www.avaz.ba/vijesti/teme/99977-fahrudin-kucuk-knjizevnik-koji-zivi-djeciji-svijet-pisci-mogu-najvise-pomoci-u-odgoju-i-obrazovanju-djece-i-mladih.html?print
* http://books.google.ba/books/about/Potraga_za_patuljcima.html?id=4boFSQAACAAJ&redir_esc=y
* http://books.google.ba/books/about/Tajna_zvjezdane_sobe.html?id=AuBkAQAACAAJ&redir_esc=y
* http://openlibrary.org/books/OL25309042M/Edo_u_crtanom_filmu

Kategorija:Bosanskohercegovački pisci
Kategorija:Biografije, Sarajevo
Kategorija:Rođeni 1958.
Lav Đakon

**Lav Đakon** (prije 950, Efes – početak 11. vijeka), bizantski pisac.

Lav Đakon je rođen u maloazijskom selu Kaloe kod Efesa, ne zna se tačno kada, ali izvjesno prije 950. godine. U Carigrad je stigao kao mladić. Postao je đakon. Kao svećenik bio je uz cara Vasilija II u pohodu protiv cara Samuila 986. Jedva se spasio u porazu Bizantinaca. Kasnije je postao episkop Karije u Maloj Aziji. Umro je početkom 11. vijeka.

Krajem 10. vijeka Lav Đakon je napisao svoju *Historiju* (Historia), djelo sastavljeno od 10 knjiga. U njima je obuhvaćena historija od 959 do 976, tj. od početka vladavine cara Romana II do smrti cara Jovana I Cimiskija. Lav Đakon je bio savremenik događaja koje opisuje, u nekim događajima je sam učestvovao, a kao dodatni izvori informacija najčešće su mu živi savremenici. Uprkos toj dobroj polaznoj postavci Lav je živio u vremenu sujevjerja i neobjektivnosti i to se odrazilo i na njegovo pisanje. Lav Đakon daje najbolje informacije za pohod Vasilija II protiv Samuila 986. godine.

## Reference 
## Vanjski linkovi 
Kategorija:Bizantska historiografija
Jovan Kiriot Geometar

**Jovan Kiriot Geometar** (10. vijek, Carigrad - ?), bizantski pjesnik.

Njegov otac je Teodor koji je bio u državnoj službi i koji je svome sinu obezbjedio solidno obrazovanje u Carigradu. Jovanovi učitelji su poznati matematičar Nićifor, čuveni pravnik Teodor Dekapolit, djelatnici iz kruga naučnika bizantskog cara Konstantina VII Porfirogeneta. Jovan je bio u državnoj službi i imao titulu protospatara, ali to nije bilo njegovo jedino životno opredjeljenje. U starijoj dobi je napustio svjetovnu službu i prešao u Studitski manastir u Carigradu. Poslije 990. postao je mitropolit Melitine u Kapadokiji, na istoku Male Azije.

Jovan Geometar je poznat po ogromnom književnom opusu koji obuhvata niz epigrama i pjesama, poema, himni, pohvala, komentara i retoričkih sastava. Njegovi stihovi interesantni su za historičare obzirom na to da su prepuni pratećih informacija i činjenica iz života i vremena careva Jovana I Cimiskija i vasilija II. Među takvim informacijama su i borbe Bizantinaca protiv Samuila i makedonskih Slavena. Jaovan Geometar je bio protivnik vladavine Vasilija II, a veličao je Nićifora II Folu i Jovana Cimiskija.

## Reference 
## Vanjski linkovi 
Kategorija:Bizantska historiografija